PATVIRTINTA

Biržų lopšelio-darželio „Drugelis“

direktoriaus 2022 m. vasario d.

įsakymu Nr. V –

**BIRŽŲ LOPŠELIO-DARŽELIO „DRUGELIS“ UGDYTINIŲ, SERGANČIŲ LĖTINĖMIS NEINFEKCINĖMIS LIGOMIS, SAVIRŪPOS PROCESO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Biržų lopšelio-darželio „Drugelis“ ugdytinių, sergančių lėtinėmis neinfekcinėmis ligomis (toliau – LNL), savirūpos proceso organizavimo tvarkos aprašas (toliau – Aprašas) nustato ugdytinių savirūpos proceso organizavimą Biržų lopšelyje-darželyje „Drugelis“ (toliau – Lopšelis-darželis), mokytojų, ugdytinių, tėvų (globėjų) atsakomybes ir pareigas.

2. Aprašo tikslas – užtikrinti sklandų savirūpos proceso organizavimą Lopšelyje-darželyje.

3. Ugdytinio, sergančio LNL, savirūpos įgyvendinimo procese dalyvauja ugdytinis, tėvai (globėjai), Lopšelio-darželio direktorius ar jo įgaliotas atstovas, Biržų rajono savivaldybės visuomenės sveikatos biuro specialistas (toliau – VSS), ikimokyklinio ir priešmokyklinio ugdymo mokytojai (toliau – mokytojai) ir kiti švietimo pagalbos specialistai.

4. Savirūpos procesas organizuojamas atsižvelgiant į ugdytinio poreikius ir tikslias gydytojų rekomendacijas pagal ugdytinio tėvų (globėjų) ir Lopšelio-darželio darbuotojų parengtą savirūpos planą (1 priedas).

5. Aprašas parengtas vadovaujantis:

5.1. Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2019 m. gruodžio 11 d. įsakymu Nr. V-1428/V-1465 „Dėl Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymo Nr. V-1035/Isak-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“ pakeitimo“;

5.2. Sveikatos mokymo ir ligų prevencijos centro „Lėtinėmis neinfekcinėmis ligomis (cukriniu diabetu, bronchų astma ir dermatitu) sergančių vaikų, ugdomų bendrojo ugdymo įstaigose, sveikatos priežiūros mokyklose“ (2020) rekomendacijomis.

**II SKYRIUS**

**SĄVOKOS IR APIBRĖŽIMAI**

6. Apraše naudojamos sąvokos ir apibrėžimai:

6.1. **Lėtinės neinfekcinės ligos** – ilgos trukmės ir paprastai lėtai progresuojančios ligos, tokios kaip širdies ir kraujagyslių ligos, vėžys, cukrinis diabetas, lėtinės kvėpavimo takų ligos ir psichikos sveikatos sutrikimai, kaip tai nustatyta Lietuvos sveikatos 2014-2025 metų strategijoje, patvirtintoje LR Seimo 2014 m. birželio 26 d. nutarimu Nr. XII-96413;

6.2. **Ugdytinis**– asmuo, kuris ugdomas Lopšelyje-darželyje;

6.3. **Tėvai (globėjai)** – ugdytinio atstovai pagal įstatymą, kaip tai nustatyta LR vaiko teisių apsaugos pagrindų įstatyme 18, t. y. vaiko tėvai, vaiką įvaikinus, – įtėviai, nustačius globą – globėjai, įstatymų nustatytais atvejais – valstybinė vaiko teisių apsaugos institucija;

6.4. **Savirūpa** – ugdytinio, sergančio lėtine neinfekcine liga, gebėjimas saugoti sveikatą, prisitaikyti prie aplinkos sąlygų, apsisaugoti nuo ligos komplikacijų, sveikatos būklės pablogėjimo atpažinimas ir gebėjimas pačiam vykdyti gydytojo paskirtą gydymą savarankiškai, su šeimos ar mokyklos darbuotojų pagalba, kaip tai nustatyta Plane;

6.5. **Individualus savirūpos planas** – individualiai pagal gydytojo rekomendacijas ir tėvų (globėjų) lūkesčius parengtas veiksmų planas, užtikrinantis sklandžią savirūpos proceso eigą.

**III SKYRIUS**

**SAVIRŪPOS PROSESO ORGANIZAVIMAS LOPŠELYJE-DARŽELYJE**

7. Savirūpos procesas Lopšelyje-darželyje organizuojamas, jei:

7.1. apie esantį/atsiradusį savirūpos organizavimo poreikį ugdytiniui, ugdytinio tėvai (globėjai) informuoja Lopšelį-darželį, kad ugdytinis serga LNL ir jam reikalinga pagalba savirūpai, pateikdami prašymą Lopšelio-darželio direktoriui (3 priedas).

7.2. Lopšelio-darželio VSS apie savirūpos poreikį ugdytiniui informaciją gauna, analizuodamas ugdytinio sveikatos duomenis vaikų sveikatos stebėsenos informacinėje sistemoje (VSS IS).

8. Savirūpos proceso organizavimo eiga:

8.1. gavus informaciją apie ugdytiniui reikalingą pagalbą, Lopšelyje-darželyje inicijuojamas Vaiko gerovės komisijos (toliau – VGK) posėdis, kuriame aptariama individualaus savirūpos plano (toliau – Planas) būtinybė bei jo parengimas.

8.2. VSS atstovas rengia Planą (1,3,4,6,7 dalis) pagal tiksliai, aiškiai išdėstytas gydytojo rekomendacijas bei tėvų (globėjų) išsakytus lūkesčius.

8.3. Lopšelio-darželio VGK atstovas supažindina tėvus (globėjus) su Planu;

8.4. tėvai (globėjai) užpildo Plano 2, 5, 8 dalis;

8.5. planas suderinamas su Lopšelio-darželio VSS jam pasirašant 9 dalyje;

8.6. užpildytas Planas tvirtinamas Lopšelio-darželio direktoriaus įsakymu;

8.7. VGK atstovas sudaro sąrašą asmenų, kurie dalyvauja konkretaus ugdytinio Plano įgyvendinime, nurodant kiekvieno iš jų konkrečius Plano įgyvendinimo veiksmus;

8.8. VGK atstovas Plano įgyvendinime dalyvaujančius asmenis supažindina su Planu, apmoko;

8.9. VGK atstovas Plano įgyvendinime dalyvaujančius asmenis supažindina su duomenų apsaugos įstatymu, pateikia pasirašyti „Pasižadėjimą saugoti tvarkomų asmens ir kitų duomenų paslaptį, laikytis duomenų saugos reikalavimų“ (2 priedas);

8.10. suderintas ir patvirtintas Planas tampa Mokymo sutarties neatsiejama dalimi;

8.11. planas gali būti papildomas/koreguojamas pasikeitus ugdytinio sveikatos būklei;

8.12. Tėvai (globėjai) gali atsisakyti savirūpos ugdytiniui organizavimo, teikdami prašymą Lopšelio-darželio direktoriui (3 priedas). Lopšelis-darželis apie tėvų (globėjų) atsisakymą dalyvauti savirūpos procese per 3 d. d. informuoja Biržų rajono savivaldybės tarpinstitucinio bendradarbiavimo koordinatorių.

**IV SKYRIUS**

**UGDYTINIŲ, SERGANČIŲ LĖTINĖMIS NEINFEKCINĖMIS LIGOMIS, LOPŠELYJE-DARŽELYJE VARTOJAMŲ VAISTŲ ADMINISTRAVIMAS (LAIKYMAS, IŠDAVIMAS, NAUDOJIMAS IR KT.)**

9. Gydytojų rekomendacija vartoti vaistus ugdymo proceso metu turi būti nurodyta formoje Nr. E 027-1. „Mokinio sveikatos pažymėjimas“.

10. Ugdytiniui reikalingi vartoti Lopšelyje-darželyje vaistai turi būti laikomi Lopšelio-darželio administracijos patalpose vaistų aprašymuose nurodytomis vaistų laikymo sąlygomis, užtikrinant, kad prie vaistų turėtų priėjimą tik vaistus ugdytiniui išduodantis asmuo.

11. Lopšelyje-darželyje ugdytiniui išduodami vartoti tik Plane nurodyti vaistai, Plane nurodytomis vaistų vartojimo dozėmis, laiku, vartojimo būdu.

12. Tėvai (globėjai) Lopšeliui-darželiui vaistus turi pateikti originalioje pakuotėje su informaciniu lapeliu. Ant pakuotės turi būti užrašytas ugdytinio vardas, kuriam skirti vaistai, vardas ir pavardė. Bet kokiu atveju pirma vaistų dozė turėtų būti suvartota vaikui esant namie.

13. Vaistus ugdytiniui gali paduoti Lopšelio-darželio direktoriaus paskirti asmenys, atsakingas už vaistų išdavimą ugdytiniui.

14. Vaistus vaikui Lopšelyje-darželyje gali duoti ir vaiko tėvai (globėjai).

15. Siekiant išvengti vaisto vartojimo klaidų, kiekvieną kartą ugdytiniui duodant vaistą patikrinti:

15.1 ar vaistas yra tas, kuris nurodytas Plane;

15.2 ar nepasibaigęs vaisto galiojimas. Pasibaigus vaisto galiojimui vaistą duoti ugdytiniui draudžiama. Pasibaigusio galiojimo vaistai gražinami ugdytinio tėvams (globėjams);

15.3 ar vaistas yra skirtas tam vaikui;

15.4 ar teisinga vaisto dozė;

15.5 ar teisingas vaisto vartojimo laikas;

15.6 ar teisingas vaisto vartojimo būdas.

16. Ugdytinis vaistą turi suvartoti tik stebint Lopšelio-darželio direktoriaus paskirtam asmeniui, atsakingam už vaistų išdavimą ugdytiniui.

17. Lopšelio-darželio direktoriaus paskirti asmenys atsakingi už vaistų išdavimą, privalo užregistruoti kiekvieną vaistų išdavimo konkrečiam ugdytiniui atvejį Vaistų išdavimo ugdytiniams registracijos žurnale, nurodant ugdytinio duomenis (vardas, pavardė, gimimo metai), datą, vaistų pavadinimą, dozę, vaistų išdavimo laiką, vartojimo būdą, vaistus davusio asmens vardą ir pavardę, pareigas ir pasirašyti.

18. Jeigu ugdytiniui reikia atlikti procedūrą, kuri priskirta asmens sveikatos priežiūros licencijuotoms paslaugos, kaip pvz.: vaisto injekcija ir kt., tai atlieka ugdytinio tėvai (globėjai).

Reikalingos procedūros (pagalba, vaistų suleidimas ir kt.) atliekamos Lopšelio-darželio VSS kabinete, užtikrinant ugdytinio privatumą ir konfidencialumą.

19. Jeigu ugdytinis pagalbą sau teikia pats, arba procedūra nereikalauja konfidencialumo ir specialių sąlygų, vaiko tėvų (globėjų) pageidavimu ji gali būti atliekama grupėje.

20. Be gydytojo rekomendacijos vaistus saugoti, laikyti ir išduoti Lopšelio-darželio administracijos patalpose ar kitoje Lopšelio-darželio vietoje yra draudžiama.

**V SKYRIUS**

**LOPŠELIO-DARŽELIO ATSAKOMYBĖS IR PAREIGOS**

21. Lopšelis-darželis įsipareigoja:

21.1. sudaryti sąlygas ugdytinio savirūpai organizuoti;

21.2. parengti individualų savirūpos planą;

21.3. organizuoti individualius pokalbius, VGK posėdžius su ugdytiniu, tėvais (globėjais);

21.4. tvarkyti ir saugoti surinktus ugdytinių ir tėvų (globėjų) asmens duomenis laikantis Bendrojo duomenų apsaugos reglamento ir Asmens duomenų tvarkymo Lopšelyje-darželyje taisyklių reikalavimų.

22. Lopšelis-darželis atsako už sklandų savirūpos proceso organizavimą, individualaus savirūpos plano sudarymą bei proceso koordinavimą.

**VI SKYRIUS**

**UGDYTINIO, TĖVŲ (GLOBĖJŲ) ATSAKOMYBĖS IR PAREIGOS**

23. Informuoti Lopšelį-darželį apie savirūpos organizavimo poreikį.

24. Suteikti reikiamą informaciją Plano rengimui.

25. Pateikti gydytojų rekomendacijas.

26. Atvykti į individualius susitikimus, VGK posėdžius.

27. Plane užpildyti tėvams (globėjams) skirtas dalis ir pateikti reikiamą informaciją.

28. Ugdytinis, tėvai (globėjai) atsako už individualaus savirūpos plano įgyvendinimą, vykdymą.

29. Tėvai (globėjai) privalo užtikrinti, suteikti visas Plane nurodytas priemones ir medikamentus bei pasirūpinti susidarančių atliekų šalinimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ugdytinių, sergančių lėtinėmis

neinfekcinėmis ligomis, savirūpos proceso

organizavimo tvarkos aprašo

1 priedas

**(Individualaus savirūpos plano forma)**

**BIRŽŲ LOPŠELIO-DARŽELIO „DRUGELIS“**

**INDIVIDUALUS SAVIRŪPOS PLANAS**

|  |  |  |
| --- | --- | --- |
| 1. **DUOMENYS APIE UGDYTINĮ**   *(pildo ugdymo įstaigos įgaliotas asmuo)* | | |
| Vardas ir pavardė |  | |
| Gimimo data |  | |
| Gyvenamosios vietos  adresas |  | |
| Grupė |  | |
| Plano sudarymo data |  | |
| Plano koregavimo data |  | |
| **2. ŠEIMOS NARIŲ KONTAKTAI**  *(pildo tėvai (globėjai, rūpintojai))* | | |
| *Pirmas kontaktas* | | |
| Vardas ir pavardė |  | |
| Giminystės ryšys |  | |
| Telefono Nr. | asmeninis |  |
| darbo |  |
| El. pašto adresas |  | |
| *Antras kontaktas* | | |
| Vardas ir pavardė |  | |
| Giminystės ryšys |  | |
| Telefono Nr. | asmeninis |  |
| darbo |  |
| El. pašto adresas |  | |
| **3. PAGRINDINIŲ ASMENŲ, DALYVAUJANČIŲ ĮGYVENDINAT PLANĄ LOPŠELYJE-DARŽELYJE, KONTAKTAI** *(pildo ugdymo įstaigos įgaliotas asmuo)* | | |
| *Pirmas asmuo* | | |
| Vardas ir pavardė |  | |
| Pareigos |  | |
| Darbo grafikas |  | |
| Telefono Nr. | asmeninis |  |
| darbo |  |
| El. pašto adresas |  | |
| *Antras asmuo* | | |
| Vardas ir pavardė |  | |

|  |  |  |
| --- | --- | --- |
| Pareigos |  | |
| Darbo grafikas |  | |
| Telefono Nr. | asmeninis |  |
| darbo |  |
| El. pašto adresas |  | |
| *Trečias asmuo* | | |
| Vardas ir pavardė |  | |
| Pareigos |  | |
| Darbo grafikas |  | |
| Telefono Nr. | asmeninis |  |
| darbo |  |
| El. pašto adresas |  | |
| **4. INFORMACIJA APIE UGDYTINIO SVEIKATĄ**  **(iš medicininių dokumentų)** *(pildo ugdymo įstaigos įgaliotas asmuo)* | | |
| Diagnozė |  | |
| Tarptautinis ligos kodas |  | |
| Gydytojo išvados |  | |
| Gydytojo rekomendacijos |  | |
| Paskirti vaistai |  | |
| Vaistų naudojimo  instrukcija *(kartai per dieną, tikslus laikas)* |  | |
| Galimos vartojamų vaistų alerginės reakcijos |  | |
| Galimi vartojamų vaistų šalutiniai poveikiai |  | |
| **5. INFORMACIJA APIE UGDYTINIO SVEIKATĄ**  *(pildo tėvai (globėjai))* | | |
| Sveikatos būklės  apibūdinimas |  | |
| Pasireiškiančios alerginės reakcijos, netoleravimai |  | |
| Pasireiškiantys elgesio, emocijų ir kt. požymiai |  | |
| Pasireiškiančios organizmo reakcijos pavartojus paskirtus vaistus |  | |
| Pasireiškiančios organizmo reakcijos pamiršus pavartoti paskirtus vaistus |  | |
| Aplinkos veiksniai galintys išprovokuoti / pabloginti priepuolius / sveikatos būklę |  | |

|  |  |  |  |
| --- | --- | --- | --- |
| Veiksniai padedantys  stabilizuoti sveikatos būklę | |  | |
| Ugdytinio sveikatos būklės įtaka ugdymo(si) procesui | |  | |
| Ugdytinio sveikatos būklės įtaka veiklai už mokyklos ribų *(išvykų, kelionių ir kt.)* | |  | |
| Fizinio aktyvumo  toleravimas | |  | |
| Mitybos ypatumai | |  | |
| Pedagogų veiksmai,  galintys padėti ugdytiniui | |  | |
| Specialistų (*VSS,*  *psichologo, soc. pedagogo ir kt.)* veiksmai, galintys padėti ugdytiniui | |  | |
| **6. LOPŠELIO-DARŽELIO DARBUOTOJŲ MOKYMAI**  *(pildo ugdymo įstaigos įgaliotas asmuo)* | | | |
| Reikalingi mokymai | |  | |
| Mokyklos darbuotojai, kuriems reikalingi  mokymai | |  | |
| ***Mokymuose dalyvavę Lopšelio-darželio darbuotojai*** | | | |
| *Mokymų data* | *Darbuotojo vardas ir pavardė* | | *Darbuotojo*  *parašas* |
|  |  | |  |
|  |  | |  |
|  |  | |  |
|  |  | |  |
| **7. ATLIEKŲ, SUSIDARANČIŲ ORGANIZUOJANT SAVIRŪPĄ, ŠALINIMAS**  *(pildo ugdymo įstaigos įgaliotas asmuo)* | | | |
| Atliekos | |  | |
| Atliekų laikymo tara  Atliekų šalinimo  periodiškumas, diena(os) | |  | |
| **8. TĖVŲ (GLOBĖJŲ) SUTIKIMAS** | | | |
| Sutinku, kad šiame plane pateikta informacija yra tiksli ir atitinka pagalbos mano vaiko savirūpai organizavimo Lopšelyje-darželyje poreikius.  Suprantu ir sutinku, kad informacija bus dalijamasi su Lopšelio-darželio darbuotojais, dalyvaujančiais pagalbos mano vaiko savirūpai procese ir ugdyme.  Įsipareigoju nedelsiant informuoti Lopšelį-darželį apie visus pokyčius, galinčius turėti įtakos šio plano įgyvendinimui.  Susipažinau su individualiu ugdytinio savirūpos planu.  Įsipareigoju pasirūpinti atliekų, susidarančių organizuojant mano vaiko savirūpą, pašalinimu. | | | |

|  |  |
| --- | --- |
| Aš sutinku, kad *(reikiamą atsakymą pažymėti varnele)*:  o Reikalingus vartoti vaistus Lopšelyje-darželyje administruos paskirtas Lopšelio-darželio darbuotojas.  o Lopšelis-darželis bus atsakingas už vaistų išdavimą ugdytiniui, plane nurodytu laiku, dozėmis, būdais.  o Ugdytinis su savimi gali turėti gydytojo paskirtus vaistus ir bus atsakingas už jų vartojimą. | |
| **Tėvų (globėjų) vardas, pavardė, parašas** |  |
| **9. LOPŠELIO-DARŽELIO DARBUOTOJAI** | |
| **Lopšelio-darželio įgalioto**  **asmens, darbuotojų, dalyvausiančių savirūpos plano įgyvendinime,**  **vardai, pavardės, parašai** |  |
| **Lopšelio-darželio VSS vardas, pavardė, parašas** |  |
| **Lopšelio-darželio direktoriaus vardas, pavardė, parašas** |  |

Ugdytinių, sergančių lėtinėmis

neinfekcinėmis ligomis, savirūpos proceso

organizavimo tvarkos aprašo

2 priedas

**(Individualų savirūpos planą įgyvendinančių darbuotojų pasižadėjimo forma)**

**PASIŽADĖJIMAS**

**SAUGOTI BIRŽŲ LOPŠELIO-DARŽELIO „DRUGELIS“ TVARKOMŲ UGDYTINIŲ IR JŲ TĖVŲ (GLOBĖJŲ, RŪPINTOJŲ) ASMENS IR KITŲ DUOMENŲ PASLAPTĮ, LAIKYTIS DUOMENŲ SAUGOS REIKALAVIMŲ**

\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_

(data) (registracijos numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

1. Aš suprantu, kad:

1.1. savo darbe susipažinsiu su konfidencialia informacija, kuri negali būti atskleista ar perduota neįgaliotiems asmenims ar institucijoms;

1.2. draudžiama sudaryti sąlygas neįgaliotiems asmenims susipažinti su tokia informacija;

1.3. netinkamas asmens duomenų tvarkymas gali užtraukti atsakomybę pagal Lietuvos Respublikos ir Europos Sąjungos teisės aktus.

2. Man išaiškinta, kad konfidencialią informaciją pagal šį pasižadėjimą sudaro:

2.1. asmens duomenys, suprantami, kaip apibrėžti 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);

2.2. informacija, kurią darbo metu patikėta tvarkyti ar naudotis, išskyrus, kai tokią informaciją teikti įpareigoja teisės aktai ar kompetentingos institucijos.

3. Aš įsipareigoju:

3.1. saugoti konfidencialią informaciją;

3.2. tvarkyti konfidencialią informaciją vadovaudamasis Lietuvos Respublikos įstatymais ir kitais teisės aktais;

3.3. neatskleisti, neperduoti ir nesudaryti sąlygų įvairiomis priemonėmis susipažinti su tvarkoma informacija nė vienam asmeniui, kuris nėra įgaliotas naudotis šia informacija;

3.4. pranešti savo tiesioginiam vadovui arba asmeniui, atsakingam už informacijos saugumą, apie bet kokius bandymus sužinoti man patikėtą konfidencialią informaciją ir apie bet kokią situaciją, kuri gali kelti grėsmę informacijos saugumui;

3.5. pasibaigus darbo santykiams ar pasikeitus pareigoms, toliau saugoti darbo metu sužinotą konfidencialią informaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas ir pavardė) (data)

Ugdytinių, sergančių lėtinėmis

neinfekcinėmis ligomis, savirūpos proceso

organizavimo tvarkos aprašo

3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Gyvenamoji vieta, telefonas)

**BIRŽŲ LOPŠELIO-DARŽELIO „DRUGELIS“**

**DIREKTORIUI**

**PRAŠYMAS DĖL SAVIRŪPOS ORGANIZAVIMO**

**\_\_\_\_\_\_\_\_\_\_\_\_\_\_\_\_\_**

(data)

Biržai

Prašau organizuoti savirūpos procesą mano dukrai/sūnui (pabraukti) \_\_\_\_\_\_\_\_\_grupės ugdytiniui(-ei) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ugdytiniui(-ės) vardas, pavardė)

Dėl\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti priežastis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)